Sredstva ili o prihodima
Sredstva ili o prihodima (, Poroi e peri Prosodon) naslov je starogrčkog spisa iz 354. pne., za koji se veruje da je poslednje delo koje je napisao Ksenofont. Pola stoleća nakon atinskog poraza u peloponeskom ratu, Atina se suočavala s finansijskim kolapsom.

U ovom spisu Ksenofont savetuje Atinjanima kako bi mogli unaprediti privredu i popraviti državne finansije, jer im je nakon završetka savezničkog rata 355. pne., koji je znatno umanjio državne prihode, pretilo rasulo.

Delo se sastoji od pet poglavlja. U prvom Ksenofont navodi prednosti koje Atina poseduje za sticanje velikih prihoda, npr. umerena klima u Atici, produktivnost njenom kopna i obližnjeg mora te udaljenost od barbarskih zemalja. U drugom poglavlju Ksenofont predlaže da Atina uveća populaciju meteka (stalno nastanjenih stranaca) kao jedan od načina uvećanja prihoda. Ksenofont daje i neke kreativne predloge, kao što su investiranje u smeštaj koji bi se iznajmljivao posetiocima i u robove koji bi se iznajmljivali upravnicima laurijskih rudnika srebra (od ove transakcije pisac očekuje povraćaj u iznosu od 33 posto od potrošenog kapitala).

Reference

Literatura 
 
 
 
 

Ksenofont